Hostel: Part III

***Hostel: Part III*** er en amerikansk skrekkfilm fra 2011 regissert av Scott Spiegel. Dette er den tredje og siste filmen i Hostel-trilogien. Manus ble skrevet av Michael D. Weiss.

Den ble lansert rett på DVD i USA. 

## Handling
Filmen åpner med en ung mann som heter Travis, som går inn på et hotellrom hvor et ukrainsk par, Victor og Anka, sover. De er bevisstløse etter at Travis puttet dop i drinkene deres. Det blir avdekket at Travis arbeider for Elite Hunting Club. Victor våkner senere opp i et lite rom i en forlatt bygning, og to vakter tar med seg Anka. Samtidig reiser Scott fra sin forlovede, Amy, for å dra til Las Vegas sammen med kameraten Carter som arrangerer utdrikningslag for ham. De møter også vennene Mike og Justin, og alle fire går til en nattklubb, hvor de møter Kendra og Nikki, to eskorte-piker som Carter i all hemmelighet har betalt for å ha sex med Scott. Kendra prøver å forføre Scott, men han avviser henne. Scott forteller at han tidligere var utro mot Amy og nesten mistet henne, og han ønsker ikke at dette skal skje igjen. Neste morgen våkner Scott, Carter og Justin på hotellrommet sitt. De vet ikke hvor Mike er, og han svarer ikke på mobiltelefonen sin. Mike våkner opp alene i en celle, og han får panikk. Noen kommer og tar ham med seg, og binder ham fast til en stol i et annet tomt rom. På den ene veggen er det vindu, og på den andre siden står noen mennesker og observerer Mike. 

En doktor dukker opp, og Mike trygler om å bli satt fri. Legen kutter Mike gjentatte ganger i ansiktet før han går sin vei. Publikum på den andre siden av vinduet applauder showet. Scott, Carter og Justin blir stadig mer bekymret når de fremdeles ikke får tak i Mike. De begynner å lete etter Nikki for å spørre om hun vet hvor Mike er, men de finner ikke Nikki noen steder. Kendra dukker opp, og hun avslører at Nikki har forsvunnet. Samtidig våkner Nikki kneblet og bundet på hender og føtter. Nikki blir tatt med til samme rom som Mike, og blir fastspent til et bord. En person dukker opp og tømmer en boks med kakerlakker over Nikki, og Mike ser på det som skjer. Kakerlakkene kryper inn i munnen hennes, og kveler henne. Scott, Carter, Justin og Kendra mottar en tekstmelding fra mobiltelefonen til Mike som ber dem komme til et hotellrom. Når de kommer dit, blir de kidnappet av Travis, og senere våkner de opp i en forlatt bygning, hvor de møter Victor som fremdeles er i live. To personer dukker opp og tar med seg Justin, og Carter avslører at han er medlem av Elite Hunting Club. Justin blir fastspent i en stol. Flemming, som representerer Elite Hunting Club, ser på sammen med Carter og Travis når en kvinne skyter med pil og bue mot Justin. 

Scott blir også fastspent, og han spør Carter hvorfor han gjør dette mot dem. Carter avslører han ønsker å beholde Amy for seg selv, og at de var kjærester før hun ble sammen med Scott. Carter sier at når Scott dør, vil han trøste Amy og hun vil sannsynligvis ta Carter tilbake igjen. Flemming gir ordre om at Scott skal slippes fri. Scott og Carter begynner å slåss, og Scott knivstikker Carter. Scott prøver å stikke av. Victor dreper en av vaktene, men flere vakter dukker opp og dreper ham. Scott ringer politiet før han redder Kendra, men han blir skutt av Travis. Scott og Travis slåss, og Scott dreper ham. Flemming legger ut eksplosiver i bygningen, før han kjører sin vei, men Carter dreper ham og låser igjen porten før Scott kommer seg ut. Carter kjører sin vei i bilen til Flemming, bygningen eksploderer og Scott befinner seg fremdeles der inne. En tid senere, er Carter sammen med Amy, og hun inviterer ham til å overnatte hos henne. Amy avslører at Scott fremdeles lever, før hun stikker Carter i hånden med en korketrekker. En forbrent Scott dukker opp, og han dreper Carter med en elektrisk jordfreser.

## Rolleliste
* Kip Pardue som Carter
* Brian Hallisay som Scott
* John Hensley som Justin
* Sarah Habel som Kendra
* Skyler Stone som Mike
* Zulay Henao som Nikki
* Thomas Kretschmann som Flemming
* Chris Coy som Travis
* Nickola Shreli som Victor
* Evelina Oboza som Anka

## Referanser


## Eksterne lenker
*